Under pave Julius II skapte de tre kunstnerne Bramante, Michelangelo og Rafael en rekke kunstverk og bygninger. Mest kjent er Bramante for sitt lille rundtempel som ligger i klostergården til den fransiskanske kirken på høyden Janiculum i Roma. Dette ble oppført rundt 1502 på det stedet hvor man antar at apostelen Peter ble korsfestet. Bygningen består av et podium og et kuppeldekket rom som omgis av seksten toscanske søyler.